**Z A P I S N I K**

 **Sa trideset pete sjednice Skupštine Glavnog grada - Podgorice, održane 28. jula 2022. godine, sa početkom u 10:10 časova**

 Sjednicu je otvorio potpredsjednik Skupštine **Miloš Nikolić**, koji je informisao da su predsjednik Skupštine **dr Đorđe Suhih** i odbornice **mr Ksenija Aranitović** i **Nataša Knežević Siništaj** oboljeli od covida i da su najavili učešće u radu sjednice i glasanju putem video linka.

 Potpredsjednik **Nikolić** je zatim konstatovao da je prisutno 33 odbornika, tako da postoji kvorum za rad i punovažno odlučivanje Skupštine.

 Odsustvo sa ove sjednice Službi Skupštine najavili su odbornice i odbornici: **Nina Vukčević**, **Biljana Kljajević Batrićević**, **Marija Marović**, **Tanja Džankić**, **Jasna Gajević**, **Ljiljana Maraš**, **Marija Pavićević**, **Radmila Popović**, **Zoran Mikić**, **Čel Ismailisufi**, **Mileta Pivljanin**, **Bogdan Božović** i **Luka Rakčević**.

 Na sjednicu su pozvani gradonačelnik Glavnog grada, zamjenici gradonačelnika, glavni administrator, glavni gradski arhitekta, menadžer Glavnog grada, starješine organa uprave, rukovodioci javnih i drugih službi čiji je osnivač Skupština Glavnog grada i predsjednik Savjeta za razvoj i zaštitu lokalne samouprave, a na javni poziv za učešće nevladinih organizacija na ovoj sjednici, nije bilo prijavljenih kandidata.

Nakon toga, prešlo se na Zapisnik sa XXXIV sjednice, održane 5. jula 2022. godine.

 - Skupština je usvojila Zapisnik sa XXXIV sjednice Skupštine, bez primjedbi (glasalo je 29 odbornika: 29 glasova ″za″).

 Zatim se prešlo na utvrđivanje dnevnog reda.

 Potpredsjednik **Nikolić** je istakao da je Prijedlog dnevnog reda odbornicima dostavljen u Sazivu sjednice, a materijali u skladu sa članom 61 Poslovnika Skupštine. Potom je informisao da su u dopuni materijala dostavljeni Zaključci Vlade Crne Gore, za tačke 2, 3, 4 i 5 predloženog dnevnog reda i izvještaji nadležnih radnih tijela.

U proceduralnom reagovanju **Janko Krstović**, predsjednik Kluba odbornika DEMOKRATE je zahtijevao izjašnjenje po kom osnovu, pravnom tumačenju, odnosno zakonu, Skupština Glavnog grada ima pravo da se sastane danas, s obzirom da je 6. jula 2022. godine istekao mandat odbornicima i predsjedniku Skupštine. Takođe je zahtijevao da se Skupština izjasni o predlogu da se XXXV sjednica odloži do izbora novog saziva, s obzirom da je zakon jasno precizirao koliko traje mandat odbornika. Pojasnio je da je danas sjednica Ustavnog suda Crne Gore na kojoj će se odlučiti o ustavnosti Zakona o dopuni Zakona o lokalnoj

samoupravi. Ukazao je da se na dnevnom redu ove sjednice nalazi četiri, pet odluka koje se odnose na prodaju imovine Glavnog grada u vrijednosti od 20 miliona eura. Ponovio je da se odloži ova sjednica i da se ne dozvoli da se poslije današnje sjednice i donošenja ovih odluka povrijede kako zakoni, tako i Ustav i nanese šteta građanima.

Potpredsjednik **Nikolić** je istakao dau političkom smislu razumije reakciju i upozorenje odbornika Krstovića.Složio se da mišljenja nijesu važna koliko Ustav i zakoni, ali su jedan od načina tumačenja Ustava i zakona u konkretnim situacijama. Pojasnio je da je Ministarstvo javne uprave relevantan državni organ koji je donio Mišljenje po kojem postupa Skupština Glavnog grada i skupštine u svim lokalnim samoupravama u kojima su izbori odloženi.

Dodatna pojašnjenja je dao sekretar Skupštine **Veselin Vukčević**, koji je istakao da je na pitanja u vezi mandata i dužine mandata, odgovore dalo Ministarstvo javne uprave, aktom od 3. juna 2022. godine i to na upit drugih jedinica lokalne samouprave, a ne Glavnog grada. Podsjetio je na odredbe člana 14 stav 3 Zakona o izboru odbornika i poslanika i istakao da mandat odbornika ove Skupštine traje do potvrđivanja mandata odbornika novog saziva, nakon održanih izbora. Istakao je da odbornici imaju apsolutno pravo i obavezu da prisustvuju sjednicama Skupštine u skladu sa zakonom, Statutom i Poslovnikom, da se izjašnjavaju i glasaju i da donesene odluke imaju pravnu valjanost i pravno dejstvo kao i sve do sada donijete odluke. Pojasnio je da Odluka Ustavnog suda kojom bi se Zakon o dopuni Zakona o lokalnoj samoupravi proglasio neustavnim djeluje za ubuduće ex nunc, od dana objavljivanja Odluke u *"*Službenom listu*"* i nije od uticaja na dužinu mandata odbornika i na valjanost odluka koje ova skupština bude donijela.

Odbornik **Janko Krstović** je dao dodatni komentar, ističući da će se pozivanjem na mišljenje Ministarstva javne uprave, doći u situaciju da sve odluke Skupštine koje su proistekle nijesu ustavne.

Odbornik **Mitar Vuković** je podsjetio na Odluku o izboru predsjednika Skupštine Glavnog grada od 6. jula 2018. godine, u kojoj je navedeno da mandat predsjednika Skupštine Glavnog grada traje koliko i mandat Skupštine. Zatražio je da se ova sjednica odloži i da se sačeka odluka Ustavnog suda.

Nakon toga, u proceduralnom reagovanju odbornik **Ranko Milić** je komentarisao izlaganje sekretara **Vukčevića**, ističući da je dao parcijalno ispravno objašnjenje o trajanju mandata odbornika do sljedećih izbora, ali samo dio. Pojasnio je da zakon kaže da mandat odbornika traje četiri godine, da može manje, a više može ako u Skupštini Crne Gore dvije trećine poslanika ili više promijeni Zakon o izboru odbornika i poslanika.

Odbornica **Radmila Čagorović** je u proceduralnom reagovanju istakla da se slaže sa kolegama da treba odložiti današnju sjednicu Skupštine, zbog toga što će Ustavni sud donijeti odluku i apelovala na slogu i korektan odnos u ovoj skupštini.

Odbornik **Janko Krstović** je ponovio zahtjev da se odbornici izjasne da li treba odložiti sjednicu Skupštine Glavnog grada do izjašnjavanja Ustavnog suda.

Potom se prešlo na izjašnjavanje o prijedlogu odbornika Krstovića za odlaganje XXXV sjednice Skupštine Glavnog grada - Podgorice.

- Skupština nije usvojila prijedlog odbornika Janka Krstovića za odlaganje XXXV sjednice Skupštine Glavnog grada - Podgorice. (glasalo je 33 odbornika: 29 ″protiv″, 4 ″za″).

Nakon toga, sjednicu su napustili odbornici **Janko Krstović**, **Mitar Vuković** i odbornica **Radmila Čagorović**.

Potpredsjednik **Nikolić** je dao dodatna pojašnjenja u vezi predloženog dnevnog reda. Obavijestio je da se u dnevnom redu koriguje naziv tačke 7.adekvatno nazivu materijala koji je dostavljen, tako da glasi:

- tačka 7. *Prijedlog odluke o donošenju izmjena i dopuna Programa privremenih objekata na teritoriji Glavnog grada - Podgorice.*

 U proceduralnom reagovanju **mr Mihailo Anđušić**, predsjednik Kluba odbornika ″ZA DOBRO GRAĐANA PODGORICE - POBJEDNIČKA KOALICIJA - MILO ĐUKANOVIĆ″ je predložio da se razmotri mogućnost da se u glasanje uključe tri odbornika koji su prijavljeni online. Potpredsjednik **Nikolić** je pojasnio da će kada bude glasanje o dnevnom redu uključiti ove odbornike da daju doprinos u tom dijelu.

Potpredsjednik **Nikolić** je takođe saopštio da je u dopuni materijala dostavljen **Prijedlog programa podizanja spomen-obilježja**, radi razmatranja po hitnom postupku.

Potom se prešlo na izjašnjavanje o dopuni dnevnog reda prijedlogom koji je dostavljen po hitnom postupku.

- Skupština je prihvatila prijedlog da se u dnevni red sjednice Skupštine, po hitnom postupku uvrsti *Prijedlog programa podizanja spomen-obilježja*.(glasalo je 32 odbornika: 32 ″za″ (29 u sali i 3 online))

Potpredsjednik **Nikolić** je obavijestio da će se navedeni prijedlog uvrstiti poslije 10. tačke predloženog dnevnog reda, kao i da će ga nadležna radna tijela Odbor za društvene djelatnosti, međuopštinsku i međunarodnu saradnju i Odbor za Statut i propise, razmotriti na zajedničkoj sjednici, u pauzi zasijedanja Skupštine.

Pošto drugih prijedloga za izmjenu dnevnog reda nije bilo, prešlo se na glasanje o inoviranom Prijedlogu dnevnog reda - korekcija u nazivu 7. tačke i uvrštena jedna tačka po hitnom postupku (kao 11. tačka).

Skupština je, sa 32 glasa ″za″ (29 u sali i 3 online), utvrdila sljedeći -

 **D n e v n i r e d:**

1. Polugodišnji izvještaj o ukupno ostvarenim primicima i izvršenim izdacima, iskazanim u skladu sa organizacionom, funkcionalnom i ekonomskom klasifikacijom;
2. Prijedlog odluke o prodaji građevinskog zemljišta označenog kao UP147, UP147/,UP148 i UP148/ u zahvatu DUP-a *"*Naselje 1. maj*"* u Podgorici;
3. Prijedlog odluke o prodaji građevinskog zemljišta označenog kao UP34, UP35, UP36, UP39, UP40a, UP41, UP42, UP43, UP44 i UP45 u zahvatu DUP-a *"*Konik-Stari aerodrom faza III*"* u Podgorici;
4. Prijedlog odluke o prodaji građevinskog zemljišta označenog kao UP5.1 i UP5.1a u zahvatu DUP-a *"*Agroindustrijska zona*"* u Podgorici*;*
5. Prijedlog odluke o prodaji građevinskog zemljišta označenog kao UP 79 u zahvatu DUP-a ″Konik - Stari aerodrom″ - Izmjene i dopune;
6. Prijedlog odluke o otkupu građevinskog zemljišta radi kompletiranja urbanističke parcele broj 207 u zahvatu Detaljnog urbanističkog plana *"*Naselje 1. maj*"* u Podgorici;
7. Prijedlog odluke o donošenju izmjena i dopuna Programa privremenih objekata na teritoriji Glavnog grada - Podgorice;
8. Prijedlog odluke o restrukturiranju namjenskih kredita fizičkih i pravnih lica kod Atlas banke AD Podgorica u stečaju;
9. Prijedlog odluke o davanju saglasnosti Društvu sa ograničenom odgovornošću ″Komunalne usluge″ - Podgorica za građenje objekta na urbanističkoj parceli broj 25, u okviru DUP-a ″Servisno - skladišna zona″, u Podgorici;
10. Prijedlog odluke o davanju saglasnosti na Statut *"*Parking servis Podgorica*"* d.o.o. Podgorica;
11. Prijedlog programa podizanja spomen - obilježja;
12. Izbor i imenovanja.

 Navedeni dnevni red potpredsjednik **Nikolić** nije čitao, jer je pojasnio da je dnevni red dostavljen u sazivu, uz dodatak Prijedloga programa podizanja spomen - obilježja, koji je uvršten po hitnom postupku.

 **\* \* \***

Zatim se prešlo na rad po utvrđenom redosljedu.

U vezi sa **PRVOM TAČKOM** dnevnog reda - **Polugodišnjim izvještajem o ukupno ostvarenim primicima i izvršenim izdacima, iskazanim u skladu sa organizacionom, funkcionalnom i ekonomskom klasifikacijom**, dopunsko obrazloženje je dala predstavnica predlagača **mr Snežana Popović**, sekretarka Sekretarijata za finansije.

 Po ovoj tački dnevnog reda diskutovali su odbornici: **mr Andrija Klikovac**, u ime Kluba odbornika ″ZA DOBRO GRAĐANA PODGORICE - POBJEDNIČKA KOALICIJA - MILO ĐUKANOVIĆ″, **dr Jovan Rabrenović**, **Stefan Šaponjić**, **mr Stefan Ćulafić** i **mr Mihailo Anđušić**.

 Potpredsjednik **Nikolić** je dao kraći komentar o toku rada sjednice Skupštine.

Nakon završetka diskusija, odbornik **Stefan Šaponjić** je u ime Kluba odbornika ″ZA DOBRO GRAĐANA PODGORICE - POBJEDNIČKA KOALICIJA - MILO ĐUKANOVIĆ″ saopštio stavove ovog kluba.

Završnu riječ je dao gradonačelnik **dr Ivan Vuković**.

**\* \* \***

U vezi sa **DRUGOM TAČKOM** dnevnog reda - **Prijedlogom odluke o prodaji građevinskog zemljišta označenog kao UP147, UP147/,UP148 i UP148/ u zahvatu DUP-a *"*Naselje 1. maj*"* u Podgorici**, dodatna pojašnjenja o ovoj i ostalim tačkama koje se odnose na prodaju imovine je dao predstavnik predlagača **Mladen Ilić**, direktor Direkcije za imovinu.

U ime Kluba odbornika ″ZA DOBRO GRAĐANA PODGORICE - POBJEDNIČKA KOALICIJA - MILO ĐUKANOVIĆ″ odbornik **mr Stefan Ćulafić** je objedinio diskusiju o tačkama koje se odnose na prodaju imovine.

U vezi sa **TREĆOM TAČKOM** dnevnog reda - **Prijedlogom odluke o** **prodaji građevinskog zemljišta označenog kao UP34, UP35, UP36, UP39, UP40a, UP41, UP42, UP43, UP44 i UP45 u zahvatu DUP-a *"*Konik-Stari aerodrom faza III*"* u Podgorici**, nije bilo diskusija odbornika.

U vezi sa **ČETVRTOM TAČKOM** dnevnog reda - **Prijedlogom odluke o** **prodaji građevinskog zemljišta označenog kao UP5.1 i UP5.1a u zahvatu DUP-a *"*Agroindustrijska zona*"* u Podgorici**, nije bilo diskusija odbornika.

U vezi sa **PETOM TAČKOM** dnevnog reda - **Prijedlogom odluke o** **prodaji građevinskog zemljišta označenog kao UP 79 u zahvatu DUP-a ″Konik - Stari aerodrom″ - Izmjene i dopune**, nije bilo diskusija odbornika.

U vezi sa **ŠESTOM TAČKOM** dnevnog reda - **Prijedlogom odluke o otkupu građevinskog zemljišta radi kompletiranja urbanističke parcele broj 207 u zahvatu Detaljnog urbanističkog plana *"*Naselje 1. maj*"* u Podgorici**, nije bilo diskusija odbornika.

U vezi sa **SEDMOM TAČKOM** dnevnog reda - **Prijedlogom odluke o donošenju izmjena i dopuna Programa privremenih objekata na teritoriji Glavnog grada - Podgorice**, dodatno obrazloženje je dao predstavnik predlagača **Marko Rakočević**, sekretar Sekretarijata za komunalne poslove.

Po ovoj tački dnevnog reda diskutovali su odbornica **Marija Đuričković Gojčević**, u ime Kluba odbornika ″ZA DOBRO GRAĐANA PODGORICE - POBJEDNIČKA KOALICIJA - MILO ĐUKANOVIĆ″ i odbornik **mr Mihailo Anđušić**.

Završnu riječ je dao predstavnik predlagača **Marko Rakočević**, sekretar Sekretarijata za komunalne poslove.

U vezi sa **OSMOM TAČKOM** dnevnog reda - **Prijedlogom odluke o restrukturiranju namjenskih kredita fizičkih i pravnih lica kod Atlas banke AD Podgorica u stečaju**, dodatne napomene je dala predstavnica predlagača **mr Snežana Popović**, sekretarka Sekretarijata za finansije.

Po ovoj tački dnevnog reda nije bilo diskusija odbornika.

U vezi sa **DEVETOM TAČKOM** dnevnog reda - **Prijedlogom odluke o** **davanju saglasnosti Društvu sa ograničenom odgovornošću ″Komunalne usluge″ - Podgorica za građenje objekta na urbanističkoj parceli broj 25, u okviru DUP-a ″Servisno - skladišna zona″, u Podgorici**, nije bilo diskusija odbornika.

U vezi sa **DESETOM TAČKOM** dnevnog reda - **Prijedlogom odluke o** **davanju saglasnosti** **na Statut *"*Parking servis Podgorica*"* d.o.o. Podgorica**, kraće napomene je dao predstavnik predlagača **Nusret Canović**, izvršni direktor *"*Parking servis Podgorica*"* d.o.o. Podgorica.

Po ovoj tački dnevnog reda nije bilo diskusija odbornika.

**\* \* \***

Nakon toga, potpredsjednik **Nikolić** je u 12:00 časova dao pauzu od 15 minuta kako bi nadležni Odbor za društvene djelatnosti, međuopštinsku i međunarodnu saradnju i Odbor za Statut i propise održali zajedničku sjednicu na kojoj će razmotriti Prijedlog programa podizanja spomen-obilježja, koji je u dnevni red uvršten po hitnom postupku.

**\* \* \***

Skupština je nastavila rad u 12:30 časova.

U nastavku rada, prešlo se na **JEDANAESTU TAČKU** dnevnog reda - **Prijedlog** **programa podizanja spomen - obilježja**, koja je uvrštena u dnevni red po hitnom postupku.

Stavove sa zajedničke sjednice Odbora za društvene djelatnosti, međuopštinsku i međunarodnu saradnju i Odbora za Statut i propise, u vezi sa Prijedlogom programa podizanja spomen - obilježja, saopštio je **prof. dr Vladimir Vojinović**, predsjednik Odbora za društvene djelatnosti, međuopštinsku i međunarodnu saradnju.

Dopunsko obrazloženje Prijedloga programa je dala predstavnica predlagača **Ana Medigović**, sekretarka Sekretarijata za kulturu i sport.

Po ovoj tački dnevnog reda nije bilo diskusija odbornika.

U vezi sa **DVANAESTOM TAČKOM** dnevnog reda - **Izbor i imenovanja**, potpredsjednik **Nikolić** je podsjetio da je Odbor za izbor i imenovanja dostavio 2 prijedloga i to:

1. Prijedlog odluke o izmjeni Odluke o obrazovanju Organizacionog odbora za stvaranje uslova za početak rada novoosnovane Opštine Tuzi;
2. Prijedlog rješenja o izmjeni Rješenja o imenovanju Odbora direktora *"*Parking servis Podgorica*"* d.o.o. Podgorica.

Po ovoj tački dnevnog reda nije bilo diskusije.

**\* \* \***

Nakon toga, potpredsjednik **Nikolić** je u 12:40 časova konstatovao da je završena rasprava o svim tačkama dnevnog reda i dao kratku pauzu od 5 minuta.

**\* \* \***

Skupština je nastavila rad u 12:50 časova.

Potom se prešlo na izjašnjavanje po redosljedu po kojem je vođena rasprava.

- Skupština je usvojila Polugodišnji izvještaj o ukupno ostvarenim primicima i izvršenim izdacima, iskazanim u skladu sa organizacionom, funkcionalnom i ekonomskom klasifikacijom. (glasao je 31 odbornik: 31 ″za″)

- Skupština je usvojila Prijedlog odluke o prodaji građevinskog zemljišta označenog kao UP147, UP147/,UP148 i UP148/ u zahvatu DUP-a *"*Naselje 1. maj*"* u Podgorici. (glasao je 31 odbornik: 31 ″za″)

- Skupština je usvojila Prijedlog odluke o prodaji građevinskog zemljišta označenog kao UP34, UP35, UP36, UP39, UP40a, UP41, UP42, UP43, UP44 i UP45 u zahvatu DUP-a *"*Konik-Stari aerodrom faza III*"* u Podgorici, *sa ispravkom nadležnih odbora u članu 1 stav 1 u alinejama 6, 8, 9 i 10.* (glasao je 31 odbornik: 31 ″za″)

- Skupština je usvojila Prijedlog odluke o prodaji građevinskog zemljišta označenog kao UP5.1 i UP5.1a u zahvatu DUP-a *"*Agroindustrijska zona*"* u Podgorici. (glasao je 31 odbornik: 31 ″za″)

- Skupština je usvojila Prijedlog odluke o prodaji građevinskog zemljišta označenog kao UP 79 u zahvatu DUP-a ″Konik - Stari aerodrom″ - Izmjene i dopune. (glasao je 31 odbornik: 31 ″za″)

- Skupština je usvojila Prijedlog odluke o otkupu građevinskog zemljišta radi kompletiranja urbanističke parcele broj 207 u zahvatu Detaljnog urbanističkog plana *"*Naselje 1. maj*"* u Podgorici. (glasao je 31 odbornik: 31 ″za″)

- Skupština je usvojila Prijedlog odluke o donošenju izmjena i dopuna Programa privremenih objekata na teritoriji Glavnog grada - Podgorice. (glasao je 31 odbornik: 31 ″za″)

- Skupština je usvojila Prijedlog odluke o restrukturiranju namjenskih kredita fizičkih i pravnih lica kod Atlas banke AD Podgorica u stečaju. (glasao je 31 odbornik: 31 ″za″)

- Skupština je usvojila Prijedlog odluke o davanju saglasnosti Društvu sa ograničenom odgovornošću ″Komunalne usluge″ - Podgorica za građenje objekta na urbanističkoj parceli broj 25, u okviru DUP-a ″Servisno - skladišna zona″, u Podgorici. (glasao je 31 odbornik: 31 ″za″)

- Skupština je usvojila Prijedlog odluke o davanju saglasnosti na Statut *"*Parking servis Podgorica*"* d.o.o. Podgorica. (glasao je 31 odbornik: 31 ″za″)

- Skupština je usvojila Prijedlog programa podizanja spomen - obilježja. (glasao je 31 odbornik: 31 ″za″)

Zatim se prešlo na izjašnjavanje o prijedlozima u okviru tačke **12.** **Izbor i imenovanja**.

- Skupština je usvojila Prijedlog odluke o izmjeni Odluke o obrazovanju Organizacionog odbora za stvaranje uslova za početak rada novoosnovane Opštine Tuzi, kojom**Argon Camaj**, državni sekretar u Ministarstvu javne upravezamjenjuje **Milijanu Vukotić-Jelušić**, vršiteljku dužnosti generalne direktorice Direktorata za efikasnu implementaciju dobre javne uprave, predstavnicu Ministarstva javne uprave, digitalnog društva i medijauOrganizacioni odbor za stvaranje uslova za početak rada novoosnovane Opštine Tuzi. (glasao je 31 odbornik: 31 ″za″)

- Skupština je usvojila Prijedlog rješenja o izmjeni Rješenja o imenovanju Odbora direktora *"*Parking servis Podgorica*"* d.o.o. Podgorica, kojim se **Žarko Pušica** razrješava dužnosti člana Odbora direktora, zbog podnošenja ostavke, a za člana Odbora direktora imenuje **Boris Brnović**.

Sa ovim je dnevni red sjednice iscrpljen.

Potpredsjednik Skupštine **Miloš Nikolić** je na kraju sjednice poželio brzo ozdravljenje predsjedniku dr Đorđu Suhihu.

Sjednica je zaključena u 13:00 časova.

 **S E K R E T A R, POTPREDSJEDNIK SKUPŠTINE,**

 **Veselin Vukčević Miloš Nikolić**